ဣန္ဒကသုတ်

-သံ၊၁၊၂၀၈။ သံ၊မြန်၊၁၊၁၉၄။ သံ၊ဋ္ဌ၊၁၊၂၇၄-၆။ သံ၊ဋီ၊၁၊၃၀၆-၈။ -သံယုတ္တနိကာယ၊ သဂါထာဝဂ္ဂသံယုတ္တ၊ ၁၀-ယက္ခသံယုတ္တ၊ ပဌမသုတ်။ ရာဇဂြိုဟ်မြို့ ဣန္ဒကူဋတောင် ဣန္ဒကဘီလူး၏ဗိမာန်ဝယ် ဘုရားရှင်သီတင်းသုံးတော်မူစဉ် အမိဝမ်းတိုက်၌ သတ္တဝါတို့၏ ကိုယ်ခန္ဓာအရိုးစု အသားစိုင်ဖြစ်ပေါ်လာပုံကို ဣန္ဒကဘီလူး၏လျှောက်ထားချက်အရ “ပဌမံ ကလလံ ဟောတိ”အစရှိသော ဂါထာနှစ်ခုခွဲဖြင့် ဟောကြားတော်မူသည့်သုတ်။ အဋ္ဌကထာ၌/ဋီကာတို့၌-ကလလရုပ်ပမာဏနှင့် ကိုယ်ခန္ဓာအဆင့်ဆင့် ရင့်ကျက်လာပုံ၊ ဂဗ္ဘသေယျကသတ္တဝါအား အမိဝမ်းတိုက်ဝယ်အာဟာရဖြစ်ပုံ အစရှိ သည်တို့ကို အကျယ်ဖွင့်ပြထားပါသည်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်